**ליגות במסגרת**

**"עמותת באולינג נגב למחויבות ולמצוינות".**

**ע"ר 580579258**

**תקנון, נוהלים, חוקים וכללי התנהגות. גובש ע"י מייסדי העמותה**

**(מכוח סעיף 5 [על כל סעיפיו] לתקנון העמותה מתאריך 18.11.2013 שאושר ע"י רשם העמותות)**

1. **התקנון, סמכות העדכון.**
2. תקנון זה מגדיר את הנהלים לפיהם תתנהלנה הליגות לסניורים בעמותה, וכללי התנהגות בכל המסגרות אשר חברי / שחקני העמותה ישחקו בה.
3. בסמכות הוועד המנהל להחליט בכל עניין שלא נצפה מראש ולא נרשם בתקנון משחקים זה.
4. בסמכות הוועד המנהל לעדכן התקנון במהלך העונה השוטפת, לפי הצורך, אבל בשום אופן אינו רשאי להחליט החלטות רטרואקטיביות הנוגדות את התקנון.
5. **ההרשמה לליגות העמותה.**
6. הדרך היחידה להשתלב ולשחק בליגות סניורים של העמותה, הנה להודיע במועד על הרצון להירשם ולשחק בליגות הסניורים של העמותה ולפי תקנון העמותה על נספח א'.
7. כל שחקן יוכל להירשם לכמה מסגרות בליגות העמותה, אך בייצוג העמותה במסגרות השונות יוכל לייצג בכל מסגרת בהתאם לשיקולי ההנהלה.
8. מועד אחרון להרשמה יפורסם ע"י הוועד המנהל לפחות חודש לפני תחילת המשחקים לעונה הבא.
9. הרשמת שחקנים חדשים למסגרת ליגות סניורים של העמותה תיעשה על פי הממוצע האחרון הידוע של השחקן בכל מסגרת ששיחק בעבר.

ליגות העמותה, ליגות עמותה אחרת, ליגה למקומות עבודה, ליגות במסגרת ה.כ.י.

הגבוה מבניהם.

1. חבר עמותה/ שחקן עמותה, קבוצה בעמותה, שירשם / שתירשם לליגה במסגרת העמותה לליגות לסניורים, מתחייבים מראש לקבל את התקנון זה לליגה לסניורים של העמותה, ואת תקנון העמותה התקף מעת לעת.
2. **היציאה לדרך.**
3. כאמור הדרך היחידה להשתלב באחת מהמסגרות של העמותה היא להירשם לפי סעיף 2.א'. לעיל.
4. כל חבר עמותה / שחקן עמותה, שירשם לעונה הבאה יעשו זאת על טופס נספח א' להלן.
5. לליגות לסניורים של העמותה, כל השחקנים שירשמו יוצבו בסדר יורד מהגבוה לנמוך כאשר כל ליגה תמנה לא יותר מ- 64 שחקנים (2 שחקנים בקבוצה 32 קבוצות), בכפוף להחלטת הוועד המנהל מעת לעת.(השאיפה לליגות של 32 קבוצות 64 שחקנים לליגה)
6. יש באפשרות ההנהלה להחליט אחרת בטרם תתחיל החלוקה השחקנים שנרשמו והכול כמשתמע מכמות השחקנים שירשמו עד למועד שנקבע לסיום הרישום מעת לעת.
7. **ביטוח ספורטאים ובדיקות רפואיות לפי חוק הספורט.**
8. כל שחקן / שחקנית יעביר להנהלת העמותה,(לפני תחילת כל עונת משחקים כפי שיקבע מעת לעת ע"י הוועד המנהל). אישור רפואי תקף.
9. תוקף הבדיקות יהיו לשנה, לעונת משחקים כלגנדרית.
10. חובת המעקב על יו"ר העמותה.
11. שיתוף שחקן ללא אישור רפואי, כל התוצאות ימחקו.

וירשם כאילו לא הופיע השחקן למשחק ששוחק.

1. באחריות, כל שחקן המשתתף במסגרת העמותה, להודיע ליו"ר העמותה בכתב **על הרעה** במצבו הבריאותי.
2. כל שחקן, שיעביר אישור רפואי, באחריות העמותה לדאוג לביטוחו כמתחייב בחוק.
3. **רשאים להשתתף.**
4. בליגות במסגרת העמותה רשאים להשתתף רק חברי עמותה / שחקנים / קבוצות שנרשמו מראש ואושרו ע"י הוועד המנהל, ולאחר שהמציאו אישור רפואי תקף, ולאחר שפורסמו שמותיהם ולאחר קיום ביטוח ספורטאים במסגרת העמותה.
5. בליגות ייצוג העמותה במסגרות ה.כ.י רשאים להשתתף שחקנים על פי הישגם ובאישור הוועד המנהל.
6. כל חבר עמותה / שחקן רשאי להירשם עצמאית ולהשתתף בטורנירים ארציים אשר מאורגנים ע"י מועדונים המסונפים לה.כ.י ו/או טורניר שמנוהל על ידי ה.כ.י ככול שיחפוץ.
7. חובת קיום נוהלי העמותה שנגזרים מתקנוני העמותה המפורסמים מעת לעת, מחייבים את השחקן / הקבוצה כמייצג העמותה, ובכל המשתמע מכך.
8. **בניית ליגות.**

תקופת הליגה ומתכונתה – יהיו על פי תכנון וועד מנהל העמותה.

מתכונת המשחקים לעונה:

1. בשאיפה כללית וראיה חברתית העמותה תעשה כל שביכולתה על מנת שכל השחקנים והקבוצות ישחקו באותו יום גם אם תהיה יותר מליגה אחת (רמה אחת).עד 64 שחקנים לליגה.
2. במהלך הליגה יתוכננו במסגרת העמותה עד 2 טורנירים אישים כפי שיקבע מעת לעת וועד המנהל העמותה כאשר לכל טורניר יינתן שם שימשיך במתכונתו לעונות הבאות, הפרסים לכל טורניר וטורניר יקבעו מעת לעת על ידי הוועד המנהל בהתאם לאילוצי התקציב.
3. חלוקת השחקנים לכל ליגה תתבצע לפי סעיף 3 ג' לעיל לגבי.

מתכונת המשחקים יהיה ככלל על בסיס קבוצתי זוגי, ואישי על בסיס השיגים ו/או לפי שיקולי הוועד המנהל בתחילת העונה.

1. **הרכב הקבוצות.**
2. **ליגות סניורים של העמותה.**
3. כל שחקני העמותה שירשמו לכל עונה כלגנדרית חדשה, ידורגו בהתאם לממוצע האישי, בסדר יורד.
4. חלוקת השחקנים לקבוצות יהיה לפי סעיף 3 ג' לעיל.
5. ראשי הקבוצות הם השחקנים המופיעים בקבוצת השחקנים הראשונה (בהתאם לחלוקה לקבוצות לפי מספרם בליגה הקרובה). לאחר קביעת הרכב הקבוצה, ניתנת לכל קבוצה האופציה לבחור קפטן עפ"י שיקול דעתם של שחקניה.
6. ככלל ההגרלה תתבצע ע"י ההנהלה, מי שירצה מבין השחקנים להיות נוכח בעת החלוקה יוכל להיות נוכח בזמן חלוקת השחקנים לקבוצות.
7. **חלוקת שחקנים בליגה של עד 12 קבוצות, 2 שחקנים לקבוצה תתבצע כדלקמן,**

השחקנים יחולקו לחצי,(1-12)(13-24) החצי הראשון(1-12)הם הקפטנים.

החצי השני יחולק לארבע קבוצות של שלושה שחקנים(13-15)(16-18)(19-21)

(22-24).

השחקנים(22-24) יחולקו בהגרלה לקפטנים (1-3).

השחקנים(19-21)יחולקו בהגרלה לקפטנים (4-6).

השחקנים(16-18)יחולקו בהגרלה לקפטנים(7-9).

השחקנים(13-15)יחולקו בהגרלה לקפטנים(10-12).

**חלוקת שחקנים בליגה של עד 24 קבוצות, 2 שחקנים לקבוצה תתבצע כדלקמן,**

השחקנים יחולקו לשני קבוצות (1-24)(25-48) החצי הראשון הם קפטנים.

החצי השני השחקנים יחולקו לשלוש (25-32)(33-40)(41-48).

השחקנים(45-48) יחולקו בהגרלה לקפטנים (1-4).

השחקנים(41-44)יחולקו בהגרלה לקפטנים (5-8).

השחקנים(37-46)יחולקו בהגרלה לקפטנים (9-12).

השחקנים(33-36) יחולקו בהגרלה לקפטנים (13-16).

השחקנים(29-32)יחולקו בהגרלה לקפטנים (17-20).

השחקנים(25-28)יחולקו בהגרלה לקפטנים (21-24).

**חלוקת שחקנים בליגה של עד 32 קבוצות, 2 שחקנים לקבוצה תתבצע כדלקמן,**

השחקנים יחולקו לשני קבוצות (1-32)(33-64) החצי הראשון הם קפטנים.

החצי השני השחקנים יחולקו לארבע (33-40)(41-48)(49-56)(57-64).

השחקנים(57-64) יחולקו בהגרלה לקפטנים (1-8).

השחקנים(49-56)יחולקו בהגרלה לקפטנים (9-16).

השחקנים(41-48)יחולקו בהגרלה לקפטנים (17-24).

השחקנים(33-40) יחולקו בהגרלה לקפטנים (25-32).

1. חלוקת השחקנים לרמות תיקבע על ידי הוועד המנהל על פי הממוצע העדכני האחרון שהשיג השחקן בכל אחת מהמסגרות ששיחק בהם בעונה הקודמת והגבוה מבניהם לגבי שיבוצו לעונה החדשה. לפי סעיף 3.ג' לעיל.
2. במידה וירשם שחקן חדש שלא ידוע לגביו ממוצע יסתמך הוועד על פי שיקול דעתו וממקורות ששיחקו עמו בעבר, בהווה ואו ממה שאומר השחקן.
3. שיבוץ שחקן לקבוצה, שחסר בה שחקן, ייעשה בהתאם למס' השחקנים החסרים בקבוצה, ולהמשך גיוס שחקנים עד שהחוסר יצומצם עד תומו או עד כמה שניתן.
4. שחקנים שפרשו ומצטרפים שוב לליגה (באמצע הליגה), ישובצו לפי האמור בסעיף 3 ג' ו/או לפי הממוצע האחרון הידוע לעמותה מזמן פרישתו הגבוה מבניהם, השיבוץ יהיה לליגה המתאימה לשיבוצו של השחקן ורק באם יש מקום ו/או נתפנה מקום לשיבוצו.
5. שחקן העובר ממועדון אחר-כאמור לעיל.
6. שחקן שפרש עקב בעיה רפואית, שהביאה לכך שהממוצע האישי שלו נפגע (כמו פגיעה בגפיים),בקשתו לקביעת הממוצע לשיבוץ, תובא בפני ההנהלה והיא תיקבע האם הממוצע יקבע כאמור בסעיף 7. 2.יא' לעיל, וכאילו לא שיחק בעבר, ולא ידוע לגביו הממוצע העדכני.
7. **מסלולים וטפסים.**
8. בכל מסגרות העמותה, בכל המסלולים יופעל קו הפסילה.
9. הקבוצות תתחרינה על שני מסלולים צמודים (במידת האפשר) כפי שתוכן מראש, לא בשיטת ליגה (כל קבוצה על מסלול).
10. בליגה סניורים ישחקו עד 2 קבוצות על כל מסלול.
11. במידה ומסלול לא יהיה תקין, תעבור הקבוצה למסלול חלופיים.
12. שמות השחקנים ירשמו על טופס רישום מיוחד (נספח ג' ליגת סניורים), בתחילת כל משחקון ע"י ראש הקבוצה, ואו מי מטעמו. בסיום שלושת המשחקים יועבר הטופס ליו"ר העמותה ואו לממלא מקומו, ואו לבא כוחם.
13. התוצאות הקובעות הן אלה שנרשמו ע"ג טופס הרישום (נספח ג' ליגת סניורים). (ראה סעיף 11 שלהלן, סדר רישום במחשבי הבאולינג אינו מחייב).
14. קבוצה ששחקן שלה פרש,

יחשב הממוצע האישי עבור המשחק הבודד.

הממוצע הקבוצתי יחושב בהתאם לתוצאות שהשיגו השחקנים בקבוצה עד לפרישתו של השחקן.

במשחק הראשון תהיה התוצאה בממוצע כל המחזורים שהתקיימו והשחקן הופיע עד לפרישתו, במשחק השני כנ"ל.

במשחק השלישי והרביעי יחושב הממוצע של השחקן הפורש.

השחקן הבודד יוכל לשחק את המשחקים השלישי והרביעי וירשם בטופס המשחק לצורך חישוב הנקודות והתוצאה האישית לטבלה האישית.

**במקרה כזה השחקן לא יחשב כנעדר והצבתו כאילו הופיע למשחק, על כל המשתמע מכך, מבחינת חישוב ניקוד והרכב חוקי של הקבוצה.**

1. במידה ויש נפילת מחשב ואין אפשרות לשחזר את התוצאות, לא יחשבו התוצאות והמשחק ישוחק מחדש.
2. **פינים שהופלו ע"י המכונה** – יש להעמיד את הפינים מחדש. במקרה שלא ניתן להעמיד את הפינים, מכל סיבה, ישוחק הפריים מחדש.(בכול מקרה **לא יחשב** המשחק לשיא המזכה גביע באחת מהקטגוריות באם לא הועמדו פינים או באם שוחקה זריקה חדשה במקום הזריקה האמורה).
3. במקרים בהם מתפנים מסלולים כתוצאה מהקדמה/דחייה של משחק/משחקים של קבוצה/קבוצות יועברו על פי הכללים הבאים:
4. הקבוצות במסלולים שמספרם גבוה יותר יועברו למסלולים שהתפנו.
5. אם התפנו יותר משני מסלולים, הקבוצות שבמסלולים הגבוה ביותר יועברו למסלולים הפנויים שמספרם הנמוך ביותר. והקבוצות שבמסלולים הבאים, לאחר שהגבוהים הועברו, יועברו למסלולים הבאים שפנויים, וכן הלאה.
6. הקבוצות תשחקנה באופן קבוע על מסלולים 3-4 וימינה עפ"י התוכנית שתפורסם כך תהיה אחידות בין כל הקבוצות. הדבר יאפשר גם להוסיף מחיצה באם נצטרך.

במידה ויהיו שני ליגות ויותר כל סיבוב משחקים יוחלפו המסלולים בין הליגות, כך שכולם ישחקו בכל המסלולים בבאולינג.

1. השיבוץ למסלולים, במחזור הראשון הקבוצות ישחקו חופשי על המסלולים שבחרו. ולאחר כל מחזור יזוזו מסלול אחד ימינה. (לדוגמה אם קבוצה מס' 1 התחילה במסלול 1 בשבוע לאחר מכן תשחק במסלול 2 ובמחזור השלישי 3 וכך הלאה)
2. אם נדחו משחקים יושלמו ביום אחר על מסלולים 1-8
3. **שיטת ניקוד והמשחק.**

**שיטת המשחק:**

ליגת הסניורים משוחקת בשיטה האירית. שיטה זו מקובלת בכל העולם ומשוחקת בליגות סניורים בהמון ארצות ובמיוחד בארה"ב ובמדינות סקנדינביה.

המשחק משוחק בשיטה הבאה:

משחק מספר 1 – השחקנים ישחקו כל שחקן זריקה אחת בלבד.

משחק מספר 2 – השחקנים ישחקו כל שחקן פריים אחד מלא שחקן שהתחיל זורק את הזריקות האי זוגיות והשחקן השני את הזריקות הזוגיות. כנ"ל גם את זריקות בפריים 11-12

משחק 3 ו - 4 – כל שחקן משחק רגיל לבד. משחק זה יילקח בחשבון לטבלה האישית

**שיטת הניקוד:**

1. בשיטת משחק זו אין ניקוד על תוצאות ניצחון לשחקן הניקוד הוא ניקוד קבוצתי.
2. הבונוסים הם על התוצאה שהשיג השחקן במשחקים השלישי והרביעי ובהתאם לטבלת הבונוסים.

בונוסים קבוצתיים בהתאם לטוטאל הקבוצתי לפי טבלת בונוסים לקבוצה במניין סך הפינים למחזור שהושגו במחזור בודד אחד.

1. בסיום כל מחזור הטוטאל הקבוצתי של כל הקבוצות יהווה את כמות הנקודות שהשיגה הקבוצה.

1.

**בליגה של עד 12 קבוצות:**

4 קבוצות ראשונות זוכות ב- 3 נקודות.

4 קבוצות הבאות בתור זוכות ב- 2 נקודות.

4 קבוצות אחרונות זוכות בנקודה אחת.

**בליגה של עד 24 קבוצות:**

8 קבוצות ראשונות זוכות ב – 3 נקודות.

8 קבוצות הבאות בתור זוכות ב- 2 נקודות.

8 קבוצות אחרונות זוכות בנקודה אחת.

**בליגה של עד 32 קבוצות:**

12 קבוצות ראשונות זוכות ב – 3 נקודות.

12 קבוצות הבאות בתור זוכות ב- 2 נקודות.

12 קבוצות אחרונות זוכות בנקודה אחת.

במידה ויהיה שוויון במניין הטוטאל הקבוצתי הקבוצה שהשיגה במשחק הראשון את התוצאה הגבוהה ביותר תדורג ראשונה לצורך הניקוד הקבוצתי.

במידה ובמשחק הראשון יהיה שוויון, התוצאה במשחק השני תהיה קובעת לצורת הניקוד הקבוצתי.

במידה ובשני המשחקים הראשונים יהיה תיקו ניגש לתוצאת השחקן השני בקבוצה ומי שמהם השיג את התוצאה הגבוהה, יזכה את קבוצתו במקום גבוה יותר.

ובאם בכל הפרמטרים הרשומים מעלה יהיה שוויון השחקן הבכיר יקבע לצורך העניין מי יהיה יותר גבוה לצורך הניקוד הקבוצתי.

ובאם כל הפרמטרים יהיו שווים והקבוצות יהיו בתפר של ניקוד קבוצתי בין 3 נקודות ל- 2 נקודות ואו 2 נקודות ל – נקודה אחת שני הקבוצות יזכו בניקוד הנמוך להשגה.

בתפר של 3 ל- 2 נקודות יהיו הקבוצות זכאיות ל- 2 נקודות.

בתפר של 2 ל- נקודה יהיו הקבוצות זכאיות ל- 1 נקודות.

2. א. בכל מצב הליגה נפתחת במועד שקבעה ההנהלה, 13.1.14

ב. אם תצטרפנה עוד קבוצות הכללים הבאים יחולו על כל הקבוצות המצטרפות.

1. ברגע שמצטרפת קבוצה הניקוד הקבוצתי שלה יהיה שליש מסך הנקודות בליגה מינוס

שני נקודות. (ולא משנה באיזה מחזור הצטרפה).

2. לגבי הניקוד האישי האפשרות לזכות בגביעים אישים יהיה על השחקן להצטרף עד

מחזור 8. ולשחק את יתרת המשחקים במלואם ללא חיסורים (יש אפשרות להשלים

משחקים באישור ובתיאום עם יו"ר העמותה).

3. לגבי הצטרפות של זוג למסגרת הסניורים יחול כלל 2 לעיל על הקבוצה.

3. א. בליגה של 4 קבוצות הראשון 3 נקודות השני והשלישי 2 נקודות הרביעי נקודה.

ב. בליגה של 5 קבוצות הראשון 3 נקודות השני והשלישי 2 נקודות הרביעי וחמישי נקודה.

ג. בליגה של 6 קבוצות הראשון והשני 3 נקודות השלישי והרביעי 2 נקודות החמישי והשישי

נקודה.

1. וכך הלאה עד לבניית ליגה של 12 קבוצות.
2. **בונוסים.**

בונוסים – יינתנו בהתאם לממוצע העדכני האחרון של השחקן לפני תחילת המחזור, גם לשחקנים שהגיעו לקבוצה שבהרכב חסר.

להל"ן הטבלה לזכאות בונוסים.

בונוסים אישיים: בליגות סניורים של העמותה.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ממוצע / תוצאה לבונוס** | **160-180** | **181-200** | **201-224** | **225-244** | **245-260** | **261-280** | **281-299** | **300** |  |
| **200 ומעלה** |  |  |  |  | **0.5** | **1** | **1.5** | **3** |  |
| **180-199** |  |  |  | **0.5** | **0.75** | **1** | **1.25** | **3** |  |
| **160-179** |  |  | **0.5** | **0.75** | **1** | **1.25** | **1.5** | **3** |  |
| **140-159** |  | **0.5** | **0.75** | **1** | **1.25** | **1.5** | **1.75** | **3** |  |
| **עד 139** | **0.5** | **0.75** | **1** | **1.25** | **1.5** | **1.75** | **2** | **3** |  |
|  |  |  |  |  |  |  |  |  |  |

בונוסים קבוצתיים:

מעל טוטאל 1070 נקודות ועד 1130 קבוצתי = 0.5 נקודת בונוס.

מ - 1131 נקודות ועד 1190 קבוצתי = 1 נקודת בונוס.

מעל 1191 נקודות = 1.5 נקודות.

1. **במקרה של פרישת שחקן במהלך משחקון ו/או**

**המחזור.**

1. **אם החל לשחק במשחקון , בכל הפריימים החסרים ירשם אפס, והתוצאה תירשם כאילו שיחק השחקן בפועל לצורך הממוצע האישי והניקוד הקבוצתי.**
2. התוצאות שתחושב לפי סעיף 1 לעיל תחושב הן לממוצע האישי והן לקבוצתו באותו המחזור.
3. אם השחקן נפצע תוך כדי משחק, בהחלטה משותפת של הקפטנים, של הקבוצות המתחרות, יוחלט כיצד לנהוג בפרישת השחקן. ולצורך כך כל סעיפי התקנון יהיו מאושרים לכל דבר ועניין.
4. **הופעה ותחילת משחקים (בכל פעילות של**

**העמותה).**

1. במסגרת ליגות העמותה, כל שחקני הקבוצות יופיעו עם חולצת מועדון.(חולצה אשר ניתנת בתחילת כל עונה).
2. חל איסור על משחקים במכנס קצר בכל המסגרות כולל טורנירים וייצוג העמותה. נשים רשאיות להופיע עם מכנס חצאית.
3. המשחקים יחלו בשעה שנקבעה, עפ"י הסגירה עם בעלי הבאולינג מעת לעת. אלה אם המחזור יידחה מאילוצים כאלה ואחרים, ע"י וועד ההנהלה ליום אחר שיפורסם מראש.
4. בתחילת המחזור יפתחו המסלולים ל-15 דקות חימום.
5. המשחקים יחלו גם לא הופיעו בהרכב מלא, על מנת שהשחקן שהגיע יוכל להירשם עם המשחק השלישי לטבלה האישית.
6. **שחקן שמאחר ולא משנה באיזה שלב של המשחק הגיע, ניתנה האפשרות לקפטנים להחליט אם יוכל להשלים את המחזור לאחר ארוחת הבוקר.**
7. **חל איסור מוחלט לשחק בכל מסגרות העמותה ללא חולצת מועדון.**

**שחקן שמופיע ללא חולצת מועדון כאילו לא הופיע כלל.**

1. **דחיית משחקים והשלמות.**
2. המשחקים הנדחים או המוקדמים, יושלמו בתאום יו"ר העמותה ובתאום מוקדם עם בעלי הבאולינג.

עד המחזור הלפני אחרון, יש חובה לקיים את כל המשחקים הדחויים.

במחזור האחרון אין אפשרות לדחות את המשחק כולם משחקים באותו היום

את המחזור.

1. דחיית המשחק כאמור לעיל, תתאפשר עד יומיים לפני המועד בו אמור להתקיים המשחק.
2. יש השלמת משחקים אישיים לשחקנים שלא הופיעו בפועל.
3. **כל שחקן יוכל במהלך העונה לעד 5 מחזורי השלמה בלבד !!!**
4. **כל השיאים לתוצאה גבוהה ושיאי לסדרה של משחקים, לא יחשבו כאשר השחקן השיג במשחקי השלמה.**
5. דחיית משחקים עקב פטירה:
6. במקרה של פטירה(חו"ח) קרוב משפחה מדרגה ראשונה (אב, אם, בן זוג, ילדים, אחים),כאשר הלוויה היא ביום הליגה או טורניר ובשעה הקרובה לשעת המשחקים,(בהתחשב גם במקום הלוויה וזמני נסיעה), יידחה כל המחזור.
7. הלוויה ביום אחר- דחיית המשחק של שתי הקבוצות המעורבות.
8. בהלוויה יונח זר ע"י נציג העמותה.(הזר מקופת העמותה).
9. ניתן להקדים משחק ובתנאי שההקדמה תאושר ע"י יו"ר העמותה.
10. בכל משחקי ההשלמה שיושגו שיאים אישיים המזכים לפרסים / גביעים, **תוצאה גבוהה / שיא לשלושה משחקים**, לא יהיה השחקן זכאי לפרס / גביע בכל מסגרות העמותה. לפי האמור בסעיף 12.ג.2.
11. אם יהיה השחקן בין שלושת המקומות האישיים /או הקבוצתיים, המזכים לפרסים יהיה זכאי לפרסים אלה.

ככל : משחקי ההשלמה נועדו עד כמה שניתן לתמוך בתחרות קבוצתית

ולמנוע עד כמה שניתן פגיעה בקבוצות. (מטרתנו היא לאפשר לכולם

לשחק את מלא המשחקים ועל מנת שכולם יגיעו ל- 100% משחקים).

1. **איחורים (בתקופת ליגה/פליאוף/טורניר).**
2. ככלל, שחקן שיאחר יוחלט לגביו לפי האמור בסעיף 11. ו'..
3. שחקן שיאחר, ויצורף בהתאם לכלל א' שלעיל (לפני ששוחק כל הפריים הראשון של כל השחקנים), לא יינתנו לו זריקות חימום.
4. **הרחקה שחקן במהלך עונת משחקים מהליגה תבטל את כל הישגיו של השחקן באותה שנת הרחקה.**
5. **מועד קובע לסיום עונת משחקים.**

**עונת המשחקים הרשמית של העמותה מסתיימת לאחר משחקי גביע המדינה לאגודות שמארגנת התאחדות הכדורת בישראל, ולאחר טקס סיום וחלוקת פרסים לזוכים במסגרות השונות.**

1. **שיפוט, ערעור, משמעת, ועדת משמעת.**

במקרה של מחלוקת, שלא צוין אחרת בתקנוני העמותה, תמונה ע"י הוועד המנהל, ועדת שיפוט שתמנה 3 קפטנים של שלוש הקבוצות הראשונות בטבלה האחרונה שפורסמה, אלה אם המחלוקת נוגעת לקבוצה של הקפטן, אז יבחר הקפטן של הקבוצה הרביעית הטבלה וכן הלאה. הוועדה תכריע במקרים של מחלוקת בין קבוצות מתחרות ופסיקת חבריה תהיה הקובעת לענייני שיפוט.

1. ועדת משמעת- תלונות על התנהגות לא ספורטיבית תופנינה לוועדת המשמעת של העמותה, ולא יאוחר מ- 4 ימים מקרות האירוע.
2. וועדת משמעת, חייבת לדון בתלונה ולקבל החלטה תוך 7 ימים מיום קבלתה, החלטת הוועדה, תועבר להנהלה בכתב והיא תעבירה לשחקן ו/או לקבוצה.
3. וועדת משמעת תמונה באותו יום בקרות האירוע המצריך הבאתו בפני וועדת המשמעת, לא יומנה לוועדה חבר/שחקן שיש לו עניין באירוע.
4. במקרים הבאים יופחתו לשחקן נקודות מהתוצאה יעשה במשחק:
5. הופעה בליגות בתי-ספר, ללא חולצת בית-ספר- 10 נקודות לכל משחק.
6. הופעה ללא חולצת מועדון, בליגות העמותה,(בהנחה שקיבל חולצה)- 10 נקודות לכל משחק.
7. עישון במשחק- 10 נקודות למשחק שבו נעברה העברה.
8. **פרסים.**

פרסים ככלל יחולקו בכל ליגה בהתאם לתקציב שיעמוד לרשות העמותה ועפ"י החלוקה הבאה.

1. קבוצתי.
2. גביע לכל שחקן בקבוצה במקום ה-1.
3. גביע לכל שחקן בקבוצה במקום ה-2.
4. גביע לכל שחקן בקבוצה במקום ה-3.
5. אישי.
6. גביע אישי לכל אחד משלושת המקומות הראשונים בטבלת הממוצעים האישיים, ובלבד ששיחק לפחות 90% מהמשחקים (כולל פליאוף אם יהיה כזה).

הערה: שחקן שימצא בשירות מילואים פעיל, ו/או מאושפז בבית חולים,(לא עלינו), וימציא על כך אישורים, יהיה זכאי לפרס, למרות אי עמידתו בכלל זה. ובתנאי ששיחק לפחות 75% מהמשחקים.

1. גביע לשחקן שהשיג את התוצאה הגבוהה ביותר לסדרת משחקים בכול קבוצת שחקנים, 2 משחקים בודדים .
2. פרס לתוצאה מושלמת 300,(משחק מושלם).

גביע אישי לכל שחקן/שחקנית שהשיג תוצאה זו במהלך הליגה כולל פליאוף.

1. **הרשמה, מיסי חבר, לחבר עמותה, דמי רישום**

**לשחקן עמותה החזרים על משחקים שלא שוחקו**

**בפועל עד לסיום העונה.**

1. עלות דמי החבר, ודמי הרישום יקבעו מעת לעת ע"י הנהלת העמותה ובכפוף לאישור האסיפה הכללית.
2. לעונה זו לפי החלטת אסיפה כללית מתאריך 6.1.14.

דמי החבר לחבר/שחקן עמותה יעמוד על 100 ₪ לשנה.

1. דמי רישום לעונה:

סך עלות שיש לשלם לעונה זו,

100 ₪ דמי רישום.

17 מחזורי ליגה \* 60 ₪ למחזור = 1020 ₪

עלות לעונה 1120 ₪ שישולמו בעד 6 תשלומים שווים לעד 15 לחודש.

**העלות כוללת את תשלום המשחקים ובנוסף:**

**במהלך הליגה ואו בסיומה. כל שחקן יהיה זכאי לכוס שתיה קרה וכוס שתיה חמה**

**לארוחת בוקר הכוללת :**

**אומלט, סלט ירקות, גבינות לבנה או קוטג', חמוצים זיתים, מס' פרוסות לחם, ועוד פינוקים ממטבחי הבאולינג.**

שחקן שלא שיחק את כל המשחקים, **לא יהיה זכאי** להחזר של המשחקים שלא שוחקו.

1. שחקן שהיה בשירות מילואים פעיל יקבל עבור המחזורים בגינם היה בשירות החזר מלא. (בכפוף להמצאת אישורים על שירות פעיל).ורק אם במשחקי ההשלמה היה גם בשירות פעיל.
2. שחקן שאושפז בבית חולים יקבל זיכוי מלא על המחזורים בהם שהה בבית החולים.(בכפוף להמצאת אישורים רפואיים).
3. בגין החלמה בבית יביא השחקן אישורים ויגישם לוועד המנהל, כל בקשה שתוגש תידון לגופו של עניין. החלטת הוועד היא סופית ולא ניתנת לערעור.
4. במקרים חריגים של היעדרות – תופנה בקשה לוועד המנהל, (בצרוף המסמכים הרלוונטיים) שיידון ויחליט לגופה של בקשה. החלטת הוועד היא סופית ולא ניתנת לערעור.
5. **ייצוג העמותה בכל המסגרות.**
6. מטרת העמותה, להעמיד במסגרת התקציב, קבוצות אשר ייצגו את העמותה במסגרות השונות של התאחדות הכדורת בישראל, ומסגרות בחו"ל.
7. ההשתתפות, בכל מסגרות המשחקים, מותנית כאמור לעיל במסגרת התקציב שיעמוד מעת לעת לרשות העמותה, ובאישור הנהלת העמותה.

השאיפה לממן את כל עלות הפעילות השוטפת, והמסגרות השונות, במסגרת התקציב שיעמוד לרשות העמותה.

1. בהתאם לאמור לעיל בסעיפים א' ב' , הנהלת העמותה יכולה לחייב שחקן המשתתף בייצוג העמותה במסגרות השונות, בעלות חלקית או מלאה של פעילותו במסגרות השונות. ההחלטה כאמור תחייב את השחקן ועליו יהיה להעביר את העלות לעמותה.
2. באם לא תהיה לעמותה אפשרות לממן את כל העלות בהשתתפות הקבוצות במסגרות השונות, השחקן יישא בהוצאות באופן יחסי לכמות המשחקים בהם שיחק בפועל.
3. עלות מימון השתתפות, "לאלוף הליגה" בטורניר אלוף האלופים, ימומן ע"י העמותה לשחקן, בלי קשר אם הוא חבר עמותה ואו שחקן עמותה.
4. עלות מימון השתתפות "בגביע המדינה למועדונים", ימומן ע"י העמותה לשחקן, בלי קשר אם השחקנים חברי עמותה ואו שחקני עמותה.
5. עלות מימון השתתפות "בגביע המדינה לסניורים", ימומן ע"י העמותה לשחקן, בלי קשר אם השחקנים חברי עמותה ואו שחקני עמותה.
6. כל שחקן, אשר ייצג את העמותה, בכל המסגרות יחתום על טופס התחייבות לכל האמור בסעיף 19.ד.לעיל, וטופס זה יעבור להנהלת העמותה. נספח ד'.
7. **כללי.**
8. חל איסור לעשן בבאולינג בכל זמן המשחקים.
9. אין לאכול ולשתות באזור המסלולים, מזון ושתיה יוגשו על הדלפק ואו באזור השולחנות שמעבר לדלפק.
10. שחקן שדורך על קו פסילה בכוונה (ולא משנה הסיבה גם אם הכדור ירד לתעלה או לא הייתה סגירה בזריקה השנייה), ירשם לו 0 בפריים זה (כאילו זרק תעלות בשתי הזריקות בפריים).
11. במקרה וקו הפסילה לא פעיל, הקביעה אם השחקן עבר את קו הפסילה (בכוונה או לא). תהיה על דעת שני הקפטנים.
12. שחקן שלא שיחק בתורו, ו/או לא במסלול שלו, תימחק התוצאה וישחק מחדש היכן שצריך לשחק.
13. **שחקן יתחייב כל עוד הוא, רשום בתור חבר ו/או שחקן העמותה, לראות את עצמו כנציג העמותה ולפעול לקידום מטרות העמותה.**
14. **בסיום הליגה**

**נספח א'.**

**תאריך : \_\_\_\_\_\_\_\_**

**בעונה הקודמת שיחקתי במסגרות : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**בקשת חברות לחבר/ה שחקן/שחקנית בעמותה.**

**אדם החפץ להיות חבר/ה שחקן/שחקנית בעמותת באולינג נגב למחויבות ולמצוינות יגיש מסמך זה כשהוא כתוב בכתב קריא וחתום על ידו.**

**אני :**

**שם פרטי: \_\_\_\_\_\_\_\_\_ שם משפחה : \_\_\_\_\_\_\_\_\_\_\_**

**מין : \* להקיף בעיגול זכר / נקבה תאריך לידה : \_\_\_\_\_\_\_\_ ת.ז : \_\_\_\_\_\_\_\_\_\_\_**

**מידת מכנס : \_\_\_\_ מידת נעליים : \_\_\_\_\_**

**מידת חולצה : \* להקיף בעיגול XXXL . XXL . XL . L . M . S . 18 . 16 . 14 . 12**

**השם כפי שרשום פייס בוק: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (על מנת להצטרף לקבוצת החברים בפייס בוק של העמותה)**

**כתובת מגורים : רחוב \_\_\_\_\_\_\_\_\_\_\_\_\_\_\_\_\_מספר :\_\_\_\_ שכונה \_\_\_\_\_\_\_\_\_\_\_**

**עיר \_\_\_\_\_\_\_\_\_\_\_\_\_ מיקוד \_\_\_\_\_\_\_\_\_\_ ת.ד \_\_\_\_\_\_\_\_\_\_**

**דרכי התקשרות :**

**נייד 1 : \_\_\_\_\_\_\_\_\_\_\_\_\_\_\_\_\_\_\_\_ נייד 2 : \_\_\_\_\_\_\_\_\_\_\_\_\_\_\_\_\_\_\_\_**

**טלפון בעבודה 1 : \_\_\_\_\_\_\_\_\_\_\_\_\_ טלפון בעבודה 2 : \_\_\_\_\_\_\_\_\_\_\_\_\_\_\_\_\_**

**טלפון בבית 1 : \_\_\_\_\_\_\_\_\_\_\_\_\_\_\_\_ טלפון בבית 2 : \_\_\_\_\_\_\_\_\_\_\_\_\_\_\_\_**

**פקס עבודה : \_\_\_\_\_\_\_\_\_\_\_\_\_\_\_\_\_ פקס בית " \_\_\_\_\_\_\_\_\_\_\_\_\_\_\_\_\_**

**מייל אישי : \_\_\_\_\_\_\_\_\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_\_\_**

**אני \_\_\_\_\_\_\_\_\_\_\_\_\_\_\_ מבקש להיות חבר/שחקן בעמותת באולינג נגב למחויבות ולמצוינות, מטרות העמותה ותקנונה ידועים לי.**

**אם אתקבל כחבר בה, ו/או שחקן. מתחייב לקיים את הוראות התקנון ואת החלטת האסיפה הכללית של העמותה".**

**חתימה מלאה : \_\_\_\_\_\_\_\_\_\_\_\_\_\_\_\_\_\_ .**

**יש אפשרות להעביר אישורים למייל זה** [**negevbo@gmail.com**](mailto:negevbo@gmail.com) **או לפקס: 08-6255121**

**תאריך : \_\_\_\_\_\_\_\_**

**נספח ד'.**

**התחייבות השחקן.**

**אל: הנהלת "עמותת באולינג נגב למחויבות ולמצוינות".**

1. אני \_\_\_\_\_\_\_\_\_\_\_\_\_\_\_\_ הח"מ, חבר/שחקן, המשחק בעמותה באחת ממסגרותיה בליגה/בליגות : \_\_\_\_\_\_\_\_\_\_\_\_\_\_\_\_ , ומיצג את העמותה במסגרות התאחדות הכדורת בישראל, מתחייב בזאת להגיע ולהשתתף בכל משחקי הליגה לפי לוח המשחקים המתוכנן, עד לסיום עונת המשחקים ולפי בקשת/קביעת קפטן הקבוצה.
2. הנני מודע/ת לכך, כי בסמכות קפטן הקבוצה, לפי שיקול דעתו הבלעדית, להורות לי להופיע למשחק במסגרת הליגה בה אני משחק/ת, כל אימת שיראה בכך צורך ואני מתחייב להופיע למשחק.
3. כשחקן הקבוצה, מוטלת עלי אחריות לבדיקת קיומו ותוקפו של האישור הרפואי, כאמור בחוק הספורט, היה ויפוג תוקפו של האישור הרפואי, מוטלת עליי האחריות להודיע על כך ומבעוד מועד לקפטן.
4. **ידוע לי, שתקנון התאחדות הכדורת בישראל, קובע**, *"כי קבוצה שתופיע בהרכב חסר ו/או לא תופיע כלל למשחק ליגה, כמתוכנן, ו/או שלאחד משחקניה אין אישור בר תוקף כנדרש ו/או אינו מבוטח כנדרש, תחויב, בין השאר, בקנס כספי הנע בין 300 ₪ ל- 1000 ₪.*
5. **באם עקב אי הופעתי**, ללא אישור מפורש של קפטן הקבוצה ו/או הנהלת העמותה, תיענש קבוצתי ו/או העמותה שבא אני משחק, בקנס כלשהוא בגין הנ"ל, מתחייב אני לשאת במלוא ההוצאות.
6. בנושא זה, מוקנית לי זכות ערעור בפני וועדת המשמעת, של "עמותת באולינג נגב למחויבות ולמצוינות". החלטת וועדת המשמעת, תהיה סופית ואני מתחייב לפעול על פיה ולבצעה ככתבה וכלשונה.
7. ייתכן שאצטרך להשתתף בעלות המשחקים בליגה בה הנני משחק. עלות השתתפותי תיקבע על ידי הוועד המנהל של העמותה, באופן יחסי לכמות המשחקים ששיחקתי ובהתאם לתקציבים שיעמדו לרשות העמותה. קביעה כאמור תחייב אותי להעביר את הסכום לקופת העמותה.
8. **עוד ידוע לי:** 
   1. **גם אם אופיע ברשימת שחקני הקבוצה**, אין חובה לזמן אותי לכל משחק.
   2. **גם אם אוזמן למשחקים**, הקפטן איננו מחויב לשבץ אותי למשחק.
   3. **גם אם אשובץ למשחק, בסמכותו של הקפטן** להחליף אותי, בכל עת, בהתאם לשיקול דעתו.
   4. **עוד ידוע לי, כי כל** החלטות הקפטן לפני המשחק ובמהלכו יחייבו אותי .

**על החתום :**

**ת.ז. : \_\_\_\_\_\_\_\_\_\_\_ שם פרטי : \_\_\_\_\_\_\_\_\_\_ שם משפחה : \_\_\_\_\_\_\_\_\_\_\_**

**חתימה : \_\_\_\_\_\_\_\_\_\_\_\_\_\_**